Η συμβολή των προηγμένων μη-παραμετρικών μεθόδων ανάλυσης στον εντοπισμό ομολόγων οργανισμών για την εκτέλεση της συγκριτικής μέτρησης επιδόσεων (benchmarking) στις δημόσιες αστικές συγκοινωνίες
Creators: name: Γεωργιάδης, Γεώργιος Δημητρίου
Publisher: name: Aristotle University of Thessaloniki
Year: 2015
Subjects: Δημόσιες Συγκοινωνίες
Συγκριτική μέτρηση επιδόσεων
Μη-παραμετρικές μέθοδοι
Ομόλογοι οργανισμοί
Public Transport
Benchmarking
Nonparametric methods
Peer organisations

description: Το ερευνητικό αντικείμενο της διατριβής αφορά στην ανάπτυξη ενός οδηγού εύρεσης ομόλογων οργανισμών για την εκτέλεση της συγκριτικής μέτρησης επιδόσεων (benchmarking) στις δημόσιες αστικές συγκοινωνίες. Για την ανάπτυξη του οδηγού, η μεθοδολογική προσέγγιση της διατριβής στοχεύει στον προσδιορισμό εκείνων των εξωγενών παραγόντων που επηρεάζουν τις επιδόσεις των δημόσιων αστικών συγκοινωνιών. Στη μεθοδολογική προσέγγιση που ανέπτυξε η διατριβή, η διευκρίνηση της ύπαρξης, του πρόσημου και της στατιστικής σημαντικότητας των εξωγενών επιρροών στις επιδόσεις πραγματοποιήθηκε με: (α) τη χρήση θεωρητικά βελτιωμένων και περισσότερο αξιόπιστων εργαλείων αξιολόγησης επιδόσεων, δηλαδή, με την εφαρμογή προηγμένων μη-παραμετρικών μεθόδων ανάλυσης, (β) την καθιέρωση της έννοιας της συνδυασμένης αποτελεσματικότητας και την ανάπτυξη του αντίστοιχου υποδείγματος παραγωγικής διαδικασίας και (γ) τη σύνθεση και εξέταση δείγματος 57 παρόχων λεωφορειακών αστικών συγκοινωνιών από την Ευρώπη, που περιείχε τόσο τα μεγέθη έργου τους όσο και τους εξωγενείς δείκτες των πόλεων όπου λειτουργούν. Η αξιοποίηση των προηγμένων μη-παραμετρικών μεθόδων ανάλυσης, δηλαδή των order-m εκτιμητών ορίων παραγωγικών δυνατοτήτων, συνέβαλε στην αντιμετώπιση πολλών ζητημάτων που ευθύνονταν για τη μέχρι σήμερα αποσπασματική και εν πολλοίς ανακόλουθη θεώρηση του ερευνητικού αντικειμένου της διατριβής. Τα αποτελέσματα εφαρμογής της μεθοδολογικής προσέγγισης έδειξαν ότι δεκαεπτά εξωγενείς δείκτες επηρεάζουν τις επιδόσεις των λεωφορειακών αστικών συγκοινωνιών. Οι δεκαεπτά εξωγενείς δείκτες αντιστοιχούν στα κριτήρια αναγνώρισης και επιλογής ομόλογων οργανισμών και έθεσαν τη βάση ανάπτυξης του οδηγού εύρεσης ομόλογων οργανισμών που προτείνει η διατριβή. Ο οδηγός αποτελεί το τελικό προϊόν της διατριβής και συμβάλλει στην επίλυση της υφιστάμενης αδυναμίας εκτέλεσης του δεύτερου σταδίου της διαδικασίας της συγκριτικής μέτρησης επιδόσεων στις λεωφορειακές αστικές συγκοινωνίες. Ο οδηγός βασίζεται στον υπολογισμό ενός συντελεστή απόκλισης που δείχνει τη σύμπτωση ή το μέγεθος της απόκλισης που επικρατεί στο επιχειρησιακό περιβάλλον του οργανισμού-αποδέκτη και του εν δυνάμει οργανισμού-στόχου. Τα ευρήματα της διατριβής συμβάλλουν στην επίλυση μίας σημαντικής αδυναμίας εκτέλεσης της συγκριτικής μέτρησης επιδόσεων, τόσο στις περιπτώσεις των εξατομικευμένων πρωτοβουλιών εκτέλεσης της διαδικασίας όσο και εντός των υφιστάμενων δικτύων συγκριτικής μέτρησης επιδόσεων στις δημόσιες συγκοινωνίες.
description: The research objective of this thesis is the development of a peer-grouping guide which will enable the execution of benchmarking in public transport. In order to develop this guide, thesis' methodological approach aims to determine those exogenous (or environmental) factors which influence public transport performance. Τhe methodological approach of this thesis highlights the existence, the sign and the statistical significance of exogenous influences on public transport performance with: (a) the use of theoretically improved and more reliable performance assessment tools, namely, the application of advanced nonparametric analysis methods, (b) the introduction of a combined effectiveness performance concept and the development of the corresponding production model and (c) the composition and evaluation of a research sample consisting of 57 bus public transport operators in Europe which included both their performance inputs/outputs and the exogenous factors of their operating environments. The use of advanced nonparametric methods of efficiency analysis, i.e. order-m estimators of production frontiers, contributed to addressing many issues that were responsible for the hitherto fragmented and largely inconsistent approach of this thesis' research objective. Thesis' results showed that seventeen exogenous indicators affect bus public transport performance. These exogenous indicators correspond to the peer-grouping criteria of thesis' proposed peer-grouping guide. This guide is the final product of the thesis and contributes to solving the current inability to perform the second stage of benchmarking in bus public transport systems. The proposed peer-grouping guide is based on the calculation of a deviation rate which shows the divergence or the coincidence between the operational environments of accepter-agency and potential target-agencies. The findings of this thesis address a significant weakness of benchmarking applications in the public transport sector, both in cases of individual benchmarking initiatives and within existing benchmarking networks.